**nastavna cjelina: Reljef**

od 48 do 76 stranice udžbenika

pitanja za provjeru znanja, povezivanja i razumijevanja pojmova

I. Reljef i građa Zemlje

1. Opiši ravnice na kopnu!

(definirati pojam ravnica, navedi boju kojom je označavamo na zemljovidu) str.48.

2. Opiši neravnine na kopnu!

 (opisati kako mjerimo neravnine, navedi boju kojom je označavamo na zemljovidu) str.48.

3. Što je nadmorska visina i pojasni na primjeru kako ju mjerimo? str.48.

4. Objasni pojam Reljef se neprestano mijenja! str.49.

5. Opiši građu Zemlje! (definirati pojmove: lupinasta građa, Zemljina kora) str.49.

II. Nemirna Zemlja

6. Opiši kako unutarnji procesi oblikuju reljef!

(pojasniti utjecaj topline u razlamanju Zemljine kore) str.52.

7. Opiši od čega se sastoji Zemljina kora i kako izgleda!

(pojasniti pojmove; litosfera i litosferne ploče) str.53.

8. Navedi posljedice kretanja litosfernih ploča

(pojasniti pojmove; smicanje, razmicanje i podvlačenje) str.53.

9. Opiši kako nastaju bore! str.54.

10. Opiši kako nastaje rasjed! str.54.

III. Vulkani i potresi

11. Svojim riječima opiši što je vulkan! (pojasniti izgled i pojmove: magma i lava) str.55.

12. Opiši što je i kako nastaje potres! (definirati pojmove žarište ili hipocentar i epicentar) str.56.-57.

13. Navedi gdje nastaju najjači potresi! str.56.

14. Pojasni postupak ponašanja uslijed potresa! str.57.

15. Svojim riječima opiši kako bi trebale izgledati zgrade otporne na potres. str.57.

IV. Preoblikovanje Zemljine površine 1

16. Nabroji vanjske procese koji oblikuju reljef!

(pojasniti u čemu se razlikuju od unutrašnjih procesa) str.58.

17. Svojim riječima opiši trošenje stijena! ( navesti zbog čega se troše i na koji način se troše) str.59.

18. Imenuj krajeve Republike Hrvatske gdje je trošenje stijena izraženo!

 (definirati pojam vapnenačke stijene) str.59.-60.

19. Opiši pokrete na padinama! (navesti zbog čega se kreću i koje su posljedice) str.60.

20. Opiši djelovanje leda na Zemljinu površinu! (

pojasniti pojmove: klizanje leda, ledenjačka dolina i dolina oblika slova U) str.60

V. Preoblikovanje Zemljine površine 2

21. Opiši djelovanje tekuće vode na Zemljinu površinu!

( pojasniti pojam doline u obliku slova V) str.61.-62.

22. Opiši kako valovi mora oblikuju reljef! str.62.

23. Opiši kako vjetar oblikuje reljef! ( pojasniti pojam dina) str.63.

24. Pojasni kako živi svijet oblikuje reljef ! str.63.

VI. Reljefna obilježja Panonske Hrvatske

25. Svojim riječima opiši nastanak reljef današnje Europe (pojasniti kretanje litosfernih ploča i nastanak Alpa i Dinarida i odrediti smještaj na zemljovidu Alpa, Dinarida, Karpta i Panonske nizine) str.64.-65.

26.Imenuj dijelove reljefa nizinskog prostora!

(pojasniti pojmove poloj, riječna terasa i lesna zaravan, navesti važnost života uz poloje, riječne terase i lesne zaravni. Na zemljovidu odrediti smještaj rijeke Save, Drave i Dunava) str.65.

27. Opiši više reljefne oblike Nizinske Hrvatske!

(imenovati pojmove:pobrđa, gore i navedi gospodarsku iskoristivost. Na zemljovidu pronađi Moslavačku goru, Požešku goru, Dilj goru, Psunj, Papuk i Medvednicu) str.66.-67.

VII. Reljefna obilježja Gorske Hrvatske

28. Svojim riječima opiši izgled reljefa Gorske Hrvatske (pojasniti izgled reljefa i gospodarski značaj, na zemljovidu odredi smještaj: Velike, Male Kapele i Velebita) str.68.-69.

29.Opiši površinske oblike krškog reljefa!

(pojasniti pojmove: vapnenačke stijene, krška polja i krške zaravni) str.70.

30. Opiši podzemne krške oblike!

 (pojasniti pojmove: špilja, jama, špiljski nakit) str.71.

VIII. Reljefna obilježja Primorske Hrvatske

31. Objasni značaj krških polja i krških zaravni! str.73.

32. Objasni što smatramo obalnim reljefom! (navesti tri načina trošenja obalnih stijena) str.75.